Referat af menighedsrådsmøde, mandag, d. 7. februar 2022, kl. 19  
Til stede: Helle Pedersen, Kamilla Holmgren, Marie Loise Villadsen, Allan Nielsen, Jesper Schmidt, Kasper Høyer.

1. Snak om Tro

2. Orientering v/formand   
Kalkningsprojektet: Helle og arkitekten var ude at snakke med mureren om diverse komplikationer ved kalkningen: Øget rensning var påkrævet i kirken, vægge i våbenhuset skulle pudses op på ny. Det blev de enige om at lade mureren ordne. Både tidsmæssigt og økonomisk var det overkommeligt at få disse forbedringer med.   
Kalkningen ventes at være færdig slut februar.

M.J. Byg har givet tilbud på udbedring af fugtproblem i graverhuset, vi har bedt ham udføre det.

Den gamle hestestald ved Ryde kirke er blevet revet ned.

3. Regnskab v/Merete

Kvartalsrapport fra 4.kvt. 2021. Det ser ud til, vi har et overskud på 121.500 kr i 2021.

4. Dato medarbejdermøde   
Søndag den 20. marts efter gudstjenesten kl. 14.

Kirkesyn: tirsdag den 3. maj kl. 10. Mødested: Ryde kirke.

5. Info om møde d. 21. februar med Dannemare, Gloslunde mfl. og Kappel/Vestenskov menighedsråd   
Biskoppen holdt fælles møde med Vesterborg og Landet-Ryde menighedsråd for at drøfte den fremtidige pastoratsstruktur. På længere sigt, når Kasper stopper, peger det hen mod at lave et storpastorat med to præster, hvor Landet-Ryde og Rudbjerg pastorater lægges sammen.  
Derfor har menighedsrådene i Rudbjerg pastorat inviteret os til et møde, hvor vi kan se på, om vi allerede nu kan lave samarbejder om menighedslivet.

6. Lukket punkt 1   
7. Lukket punkt 2

8. Evt  
- Marie Louise fortalte fra aktivitetsudvalget:   
Sangaftenen med Vesterborg blev udskudt til 27. april.

Palmesøndag d. 10.04 satser vi på indvielse af Ryde kirke ved gudstjeneste kl. 10.30. For dem, der vil, starter vi med “pilgrimstur” fra Landet kirke.

Til sommerfesten søndag den 03.07 har vi hyret Klezmer Duo.

Til musikgudstjenesten 2. påskedag d. 18.04 har vi hyret Unika.

Til høstgudstjenesten den 4. september kl. 10.30 har vi hyret Højrebyspillemændene.

Vi vil lægge en kirkegårdsvandring i juni på Landet kirkegård i forlængelse af en gudstjeneste. Og om muligt en på Ryde kirkegård i efteråret.

- Merete vil gerne på kursus i Løgumkloster i uge 26. Det bevilliger vi.

- Sogneindsamling den 13.03

- Læsere fra menigheden til de to første læsninger? Det kunne vi godt tænke os, til en start ved gudstjenesterne med søndagsfrokost.

Næste møde: torsdag den 17. marts

*Referat: Kasper Høyer*